| L Litteres capellani de Sancti Quintini de terris nostris | Universis presentes litteras inspecturis , M . , decanus , et capitulum ecclesie Sancti Quintini in Viromandia , Noviomensis dyocesis , salutem in Domino sempiternam . Noverit universitas vestra quod mota fuit discordia inter nos ex una part , et religiosas mulieres , abbatissam et conventum de Favarchiis , ordinis Cysterciensis , eiusdem dyocesis , ex altera , super eo quod predicte religiose nobis in consultis et nostro irrequisito consensu acquisierant in districtu et domino nostro , in territorio de Jehancourt , quasdam terras arabiles sitas in locis inferius nominatis , videlicet de manso Oudardi , quindecim sextariatas sitas in hiis locis : videlicet Au Ries-Deu-Prijer , in duabus peciis , sex sextariatas et dimidiam ; subtus crucem de Vendaile in duabus peciis , tres sextariatas ; ad viam de Templues , tres sextariatas et dimidiam ; a Pinchonliu , centum virgas ; de super Eskaliers , sexaginta virgas ; et debent dicte terre ecclesie nostre sex denarios census ad festum Sancti Remigii , et totidem ad nativitatem Sancti Johanis , et quinque sextariatas cum dimidio bladi de Bunier et totidem avene in modio martii ; et senescallo Viromandie duos rasos , tres quarteronnos avene , duos denarios , unum turonum salvamenti tallie Peronensis duodecim denarios duobus terminis . De manso Derin , sex sextariatas et dimidiam terre , quinque virgas , in hiis locis : videlicet As Buissonchiaus centum et viginta virgas ; subtus As Buissonchiaus , XL sex virgas ; As Rokieres , tres mencaldatas , octo virgis minus ; tenentes ad terram Dyonisii dicti Macaire , tres sextariatas , viginti septeme virgas ; et debent dicte terre tres denarios census ad festum Sancti Remigii , et totidem ad nativitatem Beati Johannis . De manso de Coumenchi centum et decem virgas terre suas in hiis locis : videlicet ad viam de Monteigni septuaginta virgas ; As Nies de Saisonval quadraginta virgas ; et debent dicte terre capitulo unum boistellum bladi . De manso Palefrier unam sextariatam et quinque virgas sitas in hiis locis : videlicet Au Vaucel Sancti Martini quadraginta quinque virgas de elemosina de Harvilli ; et debent senescallo Viromandie tertiam partem unius tiercheronni bladi ad mensuram Peronensis . De manso de Montigni tresdecim sextariatas et novem virgas et dimidiam sitas in hiis locis : videlicet ad campum Deu Castel quattuor sextariatas ; Au Markais dame Aelis , tres sextariatas ; a Cokeriaumont , tres sextariatas , sexdecim virgas et dimidiam ; As Buniers , tres sextariatas , septem virgas minus ; et debent dicte terre capitulo sex sextariatas et dimidiam bladi de Bunier ad medium Martii ; Alardo de Cantaing tres rasos avene et duos tiercheronnos de salvamento . Quas prenominatas terras saisieramus et in manu nostra ceperamus tamquam domini loci pro eo quod terras huiusmodi ad mandatum nostrum et submonitionem nostram non posuerant extra manum suam cum hoc facere tenerentur , ut dicebamus . Dicentes insuper quod terre huiusmodi ad nos erant devolute tanquam ad dominos locorum predictorum ; ipsis religiosis contrarium , asserentibus et dicentibus quod terras huiusmodi ad mandatum nostrum extra manum suam ponere nec nostre monitioni quantum ad hec parere aliqualiter tenebantur , utpote quia terras huiusmodi tenuerant per triginta annos et amplius et aliis quibusdam rationibus suis . Tandem de bonorum consilio huiusmodi discordia inter nos et dictas religiosas de communi nostro consensu sepita est in hunc modum : videlicet quod nos terras huiusmidi dessaisivimus et ex hiis manum nostram amovimus . Et volumus et concedimus et in hoc consentimus expresse quod dicte religiose terras predictas , exceptis infrascriptis , teneant et possideant in manu mortua pacifice , libere , et quiete , ex nunc imperpetuum , tamquam suas , ita quod ad ponendum eas extra manum suam per nos aut per successores nostros decetero non cogantur , volentes et in hoc expresse consentientes quod de eisdam terris dicte religiose tamquam de suis propriis et tanquam domine et proprietaris earumdem gaudeant , fructus exitus et proventus earundem percipiant et habeant in manu mortua perpetuo in futurum . Salvis et retentis nobis et ecclesie nostre ac successoribus nostris , censibus redditibus super terris predictis quibuscumque qui nobis debentur de dictis terris singulis annis in futurum , nobis et ecclesie nostre reddendis modo et forma superius annotatis . Et salva tota iusticia locorum predicorum , alta et bassa , ac omnibus et singulis emolumentis inde provenientibus nobis et successoribus nostris . Pro quibus premissis in manu mortua , ut dictum est , imperpetuum possidendum predicte religiose , deliberatione inter se habita et in capitulo suo habito diligenti tractatu sue ecclesie utilitate pensata pro legitima et debita finatione seu recompensatione mei interesse nobis , decano et capitulo et successoribus nostris , dederunt , concesserunt , et imperpetuum quitaverunt quasdam terrarum pecias : octo sextariatas et sexaginta virgas in numero continentes , vel circa , sitas in locis inferius nominatis : de manso Oudardi au Ries-Deu-Prijer tres sextariatas tenentes ad terram Masilie de Courcellis ; de super Escaliers , sexaginta virgas ; a Pinchonliu centum virgas tenentes ad terram Clarembaldi de Lauduno ; et debent dicte terre , unum sextariatam , tres quarteronnos bladi de Bunier et totidem avene , et quattuor denarios capitulo duobus terminis ; senescallo Viromande , tres tiercheronnos , unum quarteronnum avene , unum denarium salvamenti et quattuor denarios ; apud Peronam duobus terminis . De manso de Derin : As Buissonchiaus de Derin centum virgas ; As Ronkieres tres mencaldatas tenentes ad terram Richardi de Herbercourt ; et debent tres denarios ad nos terminos capitulo . De manso de Montigni : Au markais dame Aelis unum sextariatam tenentem ad terram sororis Tassardi ; et debet unum mencaldum bladi de Bunier capitulo ; et Alardo de Cantaing unum tiercheronnum avene de salvamento de numero terrarum predictarum quas , ut predicitur , in dominio nostro acquisierant religiose predicte tenendas , excolendas , ac explectandas a nobis et successoribus nostris , imperpetuum , tanquam nostras et ecclesie nostre libere , pacifice , et quiete , quitas ab omni bunerio et omni aliquo onere reali et personali censu aut redditu , debito vel consueto , persolvi ex eisdem . Que onera redditus census que ut quos antea debeant , si qui vel que reddi aut persolvi nobis vel aliis quibuscunque ex hiis , forsitan consuerunt persolvi dicte religiose de suo proprio decetero persolvent sub obligatione bonorum suorum in nostro dominio et districtu existentium eis quibus debentur ubi et quando permissa facere tenebuntur . Et ex omnibus censibus et redditibus , ac omni dampno et interesse occasione permissorum provenientibus , nos conservabunt indempnes suis propriis sumptibus et expensis , assignantes dicte religiose census vel redditus huiusmodi terrarum nobis ab ipsius concessarum , siqui fuerant capiendos super aliis prenominatis terris , sibi ex huiusmodi concessione nostra remanentibus . Preterea , concordatum est inter nos et dictas religiosas quod terragium quatuordecime garbe quod habent dicte religiose in septem sextariatis terre que est liberorum Tassardi , sitas in loco qui dicitur Au Carnel , eisdem religiosis mulieribus amortizantes perpetuo remanebit . Hoc excepto et salvo quod de hiis nos , decanus et capitulum , habebimus terragium in duabus sextariatis terre ac viginti septem virgis imperpetuum et latus versus Jehancourt quod nobis quitum et liberum ab omni onere remanebit . Obligantes dicte religiose nobis et successoribus nostris prenominatas terras sibi remanentes , quas in dominio nostre acquisiverunt ut predicitur quantum ad hoc : quod terras predictas quas nobis dederunt et concesserunt , ut predicitur , imperpetuum quitas et liberas ab omni onere quocunque nomine censeatur , tenere et possidere possimus , pacifice et quiete , et quod ab omni interesse , custu , et dampno conservemur in dempnes . Promittentes dicte religiose quod quamtito commode potuerint procurabunt erga venerabilem patrem , abbatem Clarevallis , superiorem suum , compositionem , transactionem , seu contractum huiusmodi laudari , ratificari , approbari seu etiam confirmari , quam ratificationem , approbationem , vel confirmationem sub sigillo dicti abbatis infra mensem a tempore impetractionis eiusdem nobis tradere tenebuntur . Renuntians in hoc facto , dicte religiose exceptionem doli mali , lesionis , deceptionis , beneficio restitutionis in integrum omni privilegio impetracto seu impetrando , concesso seu concedendo a quocunque principe vel prelato omni consuetudini , usui , et statuto . Et omnibus aliis exceptionibus , rationibus , et defensibus iuris et facti que possent obici vel proponi contra presentes litteras seu contenta in eisdem . In quorum omnium testimonium , presentibus litteris sigillum nostrum duximus apponendum . Datum anno domini millesimo ducentesimo nonagesimo nono , mense Januarii .